钦定古今图书集成/历象汇编/庶征典/第063卷 > 宋
## 钦定古今图书集成/历象汇编/庶征典/第063卷 > 宋

### 太祖建隆三年大风

按《宋史太祖本纪》。不载　按《十国春秋吴越忠懿王
世家》。“建隆三年七月壬戌。大风拔木。”

### 乾德二年暴风

按《宋史太祖本纪》不载。　按《五行志》，“乾德二年五月，
扬州暴风，坏军营舍百区。”

乾德三年，暴风。

按《宋史太祖本纪》不载。　按《五行志》。“三年六月，扬州
暴风，坏军营舍及城上敌棚。”

### 开宝二年大风

按《宋史太祖本纪》。不载　按《五行志》。“开宝二年三月。
帝驻太原城下。大风一夕而止。”

开宝八年，大风。

按《宋史太祖本纪》。不载　按《五行志》，“八年十月，广州
飓风起一昼夜，雨水二丈馀，海为之涨，飘失舟楫。”
开宝九年大风。

按《宋史太祖本纪》，开宝九年五月庚辰，宋州大风，坏
城楼、官民舍几五千间。　按《五行志》，“九年四月，宋州
大风，坏甲仗库、城楼、军营凡四千五百九十六区。”

### 太宗太平兴国二年大风

按《宋史太宗本纪》不载。　按《五行志》，“太平兴国二年
六月，曹州大风，坏济阴县廨及军营。”

太平兴国四年，大风。

按《宋史太宗本纪》不载。　按《五行志》，“四年八月，泗州
大风，浮梁竹笮，铁索断，华表石柱折。”

太平兴国六年，大风。

按《宋史太宗本纪》不载。　按《五行志》：“六年九月，高州
大风雨，坏厅宇及民舍五百馀区。”

太平兴国七年，飓风。

按《宋史太宗本纪》不载。　按《五行志》：“七年八月，琼州
飓风，坏城门、州署、民舍殆尽。”

太平兴国八年五月，相州风。

按《宋史太宗本纪》云云。　按《五行志》。八年九月。太平
军飓风拔木。坏厅宇民舍千八十七区。十月雷州飓
风。坏廪库民舍七百区。

太平兴国九年，飓风。

按《宋史太宗本纪》。不载。　按《五行志》，“九年八月，白州
飓风，坏廨宇民舍。”

### 端拱二年暴风

按《宋史太宗本纪》。不载　按《五行志》。端拱二年。京师
暴风起东北。尘沙曀日。人不相辨。

### 淳化二年大风

按《宋史太宗本纪》不载。　按《五行志》，淳化二年五月，
通利军大风害稼。

淳化三年，黑风昼晦。

按《宋史太宗本纪》。不载　按《五行志》。“三年六月丁丑。
黑风自西北起。天地晦暝。雷震有顷乃止。先是京师
大热。疫死者众。及北风至。疫疾遽止。”

### 至道二年飓风

按《宋史太宗本纪》不载。　按《五行志》，“至道二年八月，
潮州飓风，坏州廨营砦。”

### 真宗咸平元年大风

按《宋史真宗本纪》不载。　按《五行志》，“咸平元年八月，
涪州大风，坏城舍。”

咸平四年，暴风。

按《宋史真宗本纪》不载。　按《五行志》，“四年八月丙子，
京师暴风。”

### 景德二年大风

按《宋史真宗本纪》。“二年六月飓风害稼，遣使分赈。”
按《五行志》。二年六月甲午。大风吹沙折木。八月，福州
海上有飓风。坏庐舍。

景德三年，大风。

按：《宋史真宗本纪》：“三年秋七月丙寅，大风，遣中使视稼。”

景德四年，大风。

按《宋史真宗本纪》不载。　按《五行志》，“四年三月甲寅
夕，京师大风，黄尘蔽天，自大名历京畿，害桑稼，唐州
尢甚。”

### 大中祥符二年大风

按《宋史真宗本纪》，二年秋九月乙亥，无为军言，“大风
拔木，坏城门营垒民舍，压溺者千馀人。”诏内臣恤视，
蠲来年租，收瘗死者，家赐米一斛。　按《五行志》：“二年
夏四月乙未，大风起京师西北，连日夜不止。秋九月，
无为军城北暴风，昼晦不可辨，拔木坏城门、营垒、民
舍。”

大中祥符五年八月，京师大风。

按《宋史真宗本纪》不载　按《五行志》云云。

大中祥符七年，大风。

按《宋史真宗本纪》。不载　按《五行志》。七年春三月戊
辰。京师大风。扬砂砾。是日百官习仪恭谢。坛有陷仆
者。

大中祥符八年，大风。

按《宋史真宗本纪》。不载。　按《五行志》：“八年六月辛亥，
京师风起巳位，吹沙扬尘。”

### 天禧元年风害稼

按《宋史真宗本纪》：“天禧元年春正月辛丑朔，改元。是
岁，诸路蝗，民饥，镇戎军风害稼，诏发廪振之，蠲租赋，
贷其种粮。”

天禧二年，大风。

按《宋史真宗本纪》不载　按《五行志》：天禧二年正月，
永州大风，发屋拔木，数日止。

天禧三年，大风。

按《宋史真宗本纪》不载　按《五行志》，“三年五月，徐州
利国监大风起西南，坏庐舍二百馀区，压死十二人。”
天禧四年，大风。

按《宋史真宗本纪》：“天禧四年夏四月丁亥，大风，昼晦。”

按《礼志》：“天禧四年四月，大风，飞沙折木，昼晦数刻。”

命中使诣宫观建醮禳之。　按《五行志》：四年四月丁
亥，大风起西北，飞沙折木，昼晦数刻。五月乙卯，暴风
起西北，有声，折木吹沙，黄尘蔽天。占并主阴谋奸邪。
是秋，内侍周怀政坐妖乱伏诛。

### 仁宗天圣六年大风

按《宋史仁宗本纪》：天圣六年二月“庚辰，大风，昼晦。”
天圣九年，“大风。”

按：《宋史仁宗本纪》：“天圣九年十二月辛酉，大风三日。”

### 景祐元年常州大风

按《宋史仁宗本纪》，景祐元年闰六月己巳，常州无锡
县大风发屋　按《五行志》，“景祐元年六月己巳，无锡
县大风发屋，民被压死者众。九月甲寅，夜漏上风自
丑起，有声摆木鸣条。”

景祐二年，风自未来。

按《宋史仁宗本纪》不载。　按《五行志》：“二年六月戊寅，
平明风自未来，占者以为百谷丰衍之候。”

### 康定元年大风

按《宋史仁宗本纪》：“康定元年三月丙午，大风昼暝。”

### 皇祐四年大风

按《宋史仁宗本纪》，皇祐四年秋七月丁巳，大风拔木。
八月癸未，诏开封府：“比大风雨，民庐摧圯压死者，官
为祭敛之”　按《五行志》：“皇祐四年七月丁巳，大风起
西北方，拔木。”

### 嘉祐二年正月元日有风东北来

按《宋史仁宗本纪》不载　按《五行志》：嘉祐二年正月
元日平旦，有风从东北来，遍天有苍黑云。占云：“大熟
多雨。”

嘉祐八年，大风。

按《宋史仁宗本纪》不载。　按《五行志》，“嘉祐八年十一
月丙午，大风霾。”

### 英宗治平六年大风

按《宋史英宗本纪》：“治平二年二月甲辰，大风昼暝。”〈按五

行志作乙巳

治平四年大风。

按《宋史英宗本纪》。不载。　按《五行志》。“四年正月庚辰
朔。大风霾。是日上尊号。廷中仗卫皆不能整。”时帝已
不豫。后七日崩。

### 神宗熙宁四年大风

按《宋史神宗本纪》不载　按《五行志》：“熙宁四年二月
辛巳，京东自濮州至河北旁边大风异常，百姓惊恐。
四月癸亥，京师大风霾。”

熙宁六年，黑风。

按《宋史神宗本纪》不载。　按《五行志》：“六年四月，馆陶
县黑风。”

熙宁九年，大风。

按《宋史神宗本纪》不载　按《五行志》，“九年十一月，海
阳、潮阳二县飓风潮害民居田稼按《梦溪笔谈》：“熙宁九年，恩州武城县有旋风自东南
来，望之插天如羊角，大木尽拔。俄顷旋风卷入云霄
中，既而渐近，乃经县城，官舍民居略尽，悉卷入云中。
县令儿女奴婢卷去复坠地，死伤者数人。民间死伤
亡失者不可胜计，县”悉为丘墟，遂移今县。

熙宁十年，大风。

按《宋史神宗本纪》不载。　按《五行志》，“十年六月，武城
县大风坏县廨，知县李愈妻、主簿寇宗奭之母压死。
七月，温州大风雨，漂城楼、官舍。”

### 元丰四年大风

按《宋史神宗本纪》不载。　按《五行志》：“元丰四年六月，
邕州飓风，坏城楼、官私庐舍。七月甲午夜，泰州海风
作，继以大雨，浸州城，坏公私庐舍数千间。静海县大
风雨，毁官私庐舍二千七百六十三楹；丹阳县大风
雨，溺民居，毁庐舍；丹徒县大风潮，飘荡沿江庐舍，损
田稼。”

元丰五年，飓风。

按《宋史神宗本纪》不载。　按《五行志》：“五年六月，朱崖
军飓风，毁庐舍。”

### 哲宗元祐八年大风

按《宋史哲宗本纪》不载　按《五行志》：“元祐八年二月，
京师风霾，福建、两浙海风驾潮，害民田。”

### 绍圣元年大风

按《宋史哲宗本纪》不载。　按《五行志》：“绍圣元年秋，苏、
湖、秀等州海风害民田。”

### 钦宗靖康元年大风

按《宋史钦宗本纪》。“靖康元年春正月壬午。大风走石。
竟日乃止。十一月丁亥。大风发屋折木。闰十一月甲
寅。大风自北起。俄大雨雪。连日夜不止”　按《五行志》。
“靖康元年正月望夜。大风起西北。有声吹沙走石。尽
明日乃止。二月戊申。大风起东北。扬尘翳空。三月己
巳夜五更。大风乍缓乍急。声如叫怒。十一月丁亥。大
风”发屋折木。闰十一月甲寅，大风起北方，雪作盈数
尺，连夜不止。

靖康二年，大风。

按《宋史钦宗本纪》。“靖康二年春正月己亥。阴曀风迅
发。夏四月庚申朔。大风吹石折木。辛酉。北风大起。苦
寒”　按《五行志》：“二年正月辛卯朔，大风霾。丁酉，风霾。
己亥，天气昏曀。阴风迅发竟日夜。西北阴云中如有
火光。长二丈馀。阔数尺。民时时见之。庚戌，大风雨。二
月乙酉，大风折木。晚尢甚。丁酉，汴京风霾。日无光。”是
日，张邦昌僭位。三月己亥，大风。四月庚申朔，大风吹
石折木。辛酉，北风益甚，苦寒。金人以帝及皇太子北
归。

### 高宗建炎元年大风

按《宋史高宗本纪》。不载。　按《五行志》。“建炎元年正月
丁酉。大风吹石折木。十二月乙酉。大风拔木。”

建炎二年，风。

按《宋史高宗本纪》。不载　按《五行志》，二年七月“癸未，
风雨昼晦。是日东京留守宗泽死。”

### 绍兴二十八年大风

按《宋史高宗本纪》。不载　按《五行志》。绍兴二十八年
七月壬戌，平江府大风雨驾潮。漂溺数百里，坏田庐。
绍兴三十一年。大风。

按《宋史高宗本纪》：三十一年“正月丁亥夜，风雷，雨雪
交作。八月，李宝舟师三千发江阴，大风雨。”

绍兴三十二年五月，孝宗即位。七月，大风。

按《宋史孝宗本纪》。绍兴三十二年五月即位。秋七月
戊申。大风拔木　按《五行志》。三十二年七月“戊申。大
风拔木。温州大风。坏屋覆舟。”

### 孝宗隆兴元年风

按《宋史孝宗本纪》。隆兴元年“八月丙子。以飞蝗风水
为灾。避殿减膳。”　按《五行志》。“隆兴元年，浙东西郡国
风水伤稼。”

隆兴二年，大风。

按《宋史孝宗本纪》，“隆兴二年冬十月丙子，大风”　按
《五行志》：“二年八月，大风雨，漂荡田禾。”

隆兴三年，大风。

按《宋史孝宗本纪》不载。　按《五行志》：“三年八月，大风
雨，漂荡田庐。”

### 乾道二年大风

按《宋史孝宗本纪》不载。　按《五行志》：“乾道二年八月
丁亥，温州大风雨，驾海潮，杀人覆舟，坏庐舍。”

乾道四年，大风。

按：《宋史孝宗本纪》：“乾道四年冬十月庚戌，大风。
乾道五年，大风。”

按《宋史孝宗本纪》，“五年正月癸卯，大风。九月壬申，大
风。十月戊戌，大风。十二月辛卯，大风。”　按《五行志》：“五
年十月，台州大风，水坏田庐。”

乾道七年二月壬申，大风。

按：《宋史孝宗本纪》云云“乾道八年，飓风。”

按《宋史孝宗本纪》不载。　按《五行志》：“八年六月丙辰，
惠州飓风，坏海舰二十馀。时枢密院调广东经略司
水军，四舰覆其三，死者百三十馀人。”

乾道九年正月辛酉，大风。

按：《宋史孝宗本纪》云云。

### 淳熙二年大风

按：《宋史孝宗本纪》：“淳熙二年冬十月庚辰，大风。十一
月癸丑，大风。”

淳熙四年，大风。

按《宋史孝宗本纪》不载。　按《五行志》：“四年九月，明州
大风驾海潮，坏定海、鄞县海岸七千六百馀丈及田
庐、军垒。十月乙巳夜，福清县、兴化军大风雨，坏官舍、
民居、仓库及海口镇人多死者。”

淳熙五年正月庚戌，大风。

按《宋史孝宗本纪》不载　按《五行志》云云。

淳熙六年，大风。

按《宋史孝宗本纪》不载。　按《五行志》，“六年十一月，鄂
州大风覆舟，溺人甚众。”

淳熙七年，大风。

按《宋史孝宗本纪》不载。　按《五行志》：“七年二月，江陵
府大风火及舟，焚溺死者尤众。”

淳熙九年，大风。

按：《宋史孝宗本纪》：“淳熙九年十一月戊子，大风。”
淳熙十年，“大风。”

按《宋史孝宗本纪》不载。　按《五行志》：“十年八月辛酉，
雷州飓风大作，驾海潮，伤人，禾稼林木皆折。”

淳熙十六年，黑风。

按《宋史孝宗本纪》。不载　按《五行志》。十六年六月。行
都钱塘门启。黑风入扬沙石

### 光宗绍熙二年大风

按《宋史光宗本纪》：“二年三月癸酉，温州大风雷雹，田
苗桑果荡尽。十一月辛未，有事于太庙。皇后李氏杀
皇贵妃，以暴卒闻。壬申，合祭天地于圜丘，以太祖、太
宗配。大风雨，不成礼而罢。”　按《五行志》：绍熙二年三
月“癸酉，瑞安县大风，坏屋拔木，杀人。”

绍熙四年，风。

按《宋史光宗本纪》不载。　按《五行志》：“四年七月，兴化
军海风害稼。”

绍熙五年，大风。

按《宋史光宗本纪》不载。　按《五行志》：“五年六月丙子，
大风。七月乙亥，行都大风拔木，坏舟甚众。绍兴府、秀
州大风驾潮，害稼。明州飓风驾海潮，害稼。十月戊戌，
行都大风拔木。”

### 宁宗庆元二年台州风

按《宋史宁宗本纪》不载。　按《五行志》：“庆元二年六月
壬申，台州暴风雨，驾海潮，坏田庐。”

庆元六年三月甲子，大风拔木。

按《宋史宁宗本纪》不载　按《五行志》云云。

### 嘉泰三年大风

按《宋史宁宗本纪》：“嘉泰三年冬十月丁未，大风。十一
月癸未，大风。”

嘉泰四年春正月，大风。

按《宋史宁宗本纪》：“嘉泰四年春正月乙亥，大风。”

### 开禧元年大风

按《宋史宁宗本纪》：“开禧元年九月庚戌，大风。”　按《五
行志》：“开禧元年四月乙卯，九月庚戌，大风。”

### 嘉定元年大风

按《宋史宁宗本纪》不载。　按《五行志》，“嘉定元年九月
乙丑，大风。”

嘉定二年，大风。

按《宋史宁宗本纪》不载　按《五行志》，二年二月戊子，
大风。七月壬辰，台州大风雨，驾海潮，坏屋杀人。
嘉定三年，大风。

按《宋史宁宗本纪》，嘉定三年八月乙亥，大风拔木。
按《五行志》：三年八月癸酉，大风拔木，折禾穗，堕果实。
宁宗露祷，至于丙子乃息。后御史朝陵于绍兴府，归
奏“风坏陵殿宫墙六十馀所，陵木二千馀章。”

嘉定四年闰二月丁未，大风。

按：《宋史宁宗本纪》云云。

嘉定六年风。

按《宋史宁宗本纪》不载。　按《五行志》：“六年十二月，馀
姚县风潮坏海堤，亘八乡。”

嘉定七年，大风。

按《宋史宁宗本纪》。不载。　按《五行志》。“七年正月庚辰。
江州放镫。黑云暴风忽作。游人相践。死者二十馀。”
嘉定十年大风。

按《宋史宁宗本纪》：“嘉定十年春正月乙未，大风。十一
月丁丑，大风。”

嘉定十一年，大风。

按《宋史宁宗本纪》，“嘉定十一年冬十月戊午，大风按《五行志》，十一年二月甲寅，大风，十月戊午，大风，
嘉定十三年大风。

按：《宋史宁宗本纪》：“嘉定十三年十一月庚戌，大风。十
二月戌午，大风。”

嘉定十四年六月辛巳，大风。

按《宋史宁宗本纪》不载　按《五行志》云云。

嘉定十六年，大风。

按《宋史宁宗本纪》不载。　按《五行志》，“十六年秋，大风
拔木，害稼。”

嘉定十七年，大风。

按《宋史宁宗本纪》不载。　按《五行志》，“十七年秋，福州
飓风大作，坏田损稼。冬，鄂州被风，坏战舰二百馀，寿
昌军坏战舰六十馀，江州、兴国亦如之。”

### 理宗宝庆二年大风

按：《宋史理宗本纪》：“二年七月，雷电雨，昼晦，大风。”

### 嘉熙二年大风

按《宋史理宗本纪》。二年七月。“以霖雨不止。烈风大作。
诏避殿减膳彻乐。令中外之臣极言阙失。”　按《五行
志》。嘉熙二年风雹。

嘉熙三年，大风雹。

按《宋史理宗本纪》不载　按《五行志》云云。

### 淳祐十一年泰州风

按《宋史理宗本纪》不载　按《五行志》云云。

### 宝祐三年六月辛未大风

按：《宋史理宗本纪》云云。

### 景定四年十一月福州飓风

按《宋史理宗本纪》不载　按《五行志》云云。

### 度宗咸淳四年大风

按《宋史度宗本纪》不载　按《五行志》：“咸淳四年闰正
月丁巳，大风雷雨，居民屋瓦皆动。”

咸淳七年，大风。

按：《宋史度宗本纪》：“咸淳七年六月丙申，诸暨县暴风。”

按：《五行志》：“七年五月甲申，绍兴府大风。”〈按：“《纪》《志》” 月日互异，故并载之。〉

咸淳十年大风。

按《宋史度宗本纪》。不载　按《五行志》。十年四月绍兴
府大风拔木。